## Farg’ona shahar hokimining

## 2016 yil 2 iyun kungi

## № 672 qarori

**Shaharda haq to'lanadigan jamoat ishlarini**

**tashkil etish to'g’risida.**

      «Aholini ish bilan ta'minlash to'g’risida»gi  O'zbekiston Respublikasi Ќonuniga (Oliy Majlis Axborotnomasi, 1998 y., 5-6-son, 97-modda)ga hamda O'zbekiston Respublikasi Vazirlar Mahkamasining 1999 yil 19 iyuldagi 353-sonli qarori bilan tasdiqlangan «Haq to'lanadigan jamoat ishlarini tashkil qilish to'g’risida»gi

Nizom (O'zbekiston Respublikasi qonun hujjatlari to'plami, 2002 y., 5-6-son, 46-modda)ga asosan, shaharda haq to'lanadigan jamoat ishlarini tashkil qilish va moliyalash tartibini, ishsiz deb e'tirof etilgan fuqarolarning bunday ishlarda ishtirok etish shartlarini belgilash maqsadida hamda O'zbekiston Respublikasi «Mahalliy Davlat hokimiyati to'g’risida»gi qonunining 6, 25-moddasiga asosan,

**Q A R O R   Q I L A M A N :**

            1. O'zbekiston Respublikasi Vazirlar Mahkamasining 1999 yil 19 iyuldagi 353-sonli qarori bilan tasdiqlangan «Haq to'lanadigan jamoat ishlarini tashkil qilish to'g’risida»gi Nizom ma'lumot va ijro uchun qabul qilinsin.

            2. Shaharda 2016 yilda ishsiz deb e'tirof etilgan fuqarolar uchun haq to'lanadigan jamoat ishlarini tashkil etish ilovaga muvofiq xususiy uy-joy mulkdorlar shirkatlariga yuklatilsin.

3. Xususiy uy-joy mulkdorlar shirkatlari rahbarlari:

- tashkil etiladigan haq to'lanadigan jamoat ishlarini belgilangan tartibda ishsiz deb e'tirof etilgan fuqarolar uchun ularning maxsus dastlabki kasb tayyorgarligini talab qilmaydigan, mehnat faoliyatining vaqtincha turlariga muvofiq bo'lishini;

- Bandlikka ko'maklashish markazi tomonidan yuborilgan fuqarolarni har oy davomida kamida ikki hafta muddatga haq to'lanadigan jamoat ishlari bilan ta'minlanishini;

- Bandlikka ko'maklashish markazi tomonidan yuborilgan fuqaro bilan ish beruvchi muddatli mehnat shartnomasi tuzsin va amaldagi qonun hujjatlariga muvofiq amalga oshirilishini ta'minlasin;

- Haq to'lanadigan jamoat ishlariga jalb qilingan fuqarolar mehnatiga haq to'lash harajatlari, davlat tasarrufidagi korxonalar, muassasalar va tashkilotlar bo'yicha - ellik foizi ish beruvchilar mablag’lari va ellik foiz mahalliy byudjet va ish bilan ta'minlashga ko'maklashish davlat jamg’armasi mablag’lari hisobiga;

- boshqa korxonalar, muassasalar va tashkilotlar bo'yicha - etmish besh foizi ish beruvchilar mablag’lari va yigirma besh foizi ish bilan ta'minlashga ko'maklashish davlat jamg’armasi mablag’lari hisobiga amalga oshirilsin.

4. Farg’ona shahar Bandlikka ko’maklashish markazi (H.Rahmonov) ishsiz fuqarolarni jamoat ishlariga yuborish «Haq to'lanadigan jamoat ishlarini tashkil qilish to'g’risida»gi Nizomning 2-ilovasida keltirilgan ro'yhat asosida amalga oshirilsin.

5. 2016 yilda shaharda band bo'lmagan aholiga xususiy uy-joy mulkdorlar shirkatida haq to'lanadigan jamoat ishlari tashkil etish manzilli ro'yhati 1-ilovaga muvofiq tasdiqlansin.

6. Bandlikka ko'maklashish markazi (H.Rahmonov) bir hafta muddatda ilovada ko'rsatilgan uy-joy mulkdorlar rahbarlari e'tiboriga etkazsin va qarorning bajarilishi ustidan qat'iy nazorat o'rnatilishini ta'minlasin.

7. Mazkur qaror “Farg’ona tongi” gazetasida rasman e'lon qilinsin hamda shahar hokimligining rasmiy veb-saytiga joylashtirilsin.

8. Belgilansinki, mazkur qaror rasmiy e'lon qilingan kundan e'tiboran kuchga kiradi.

9. Ushbu qarorni bajarilishni nazorat qilish shahar hokimi  o'rinbosari U.Karimov zimmasiga yuklatilsin.

**Shahar hokimi                                                                  D.Rahmatov**